CELEX: 62021TN0662
Language: fi
Date: 2021-10-15 00:00:00
Title: Asia T-662/21: Kanne 15.10.2021 – Troy Chemical Company v. komissio

6.12.2021   
            
            
               FI
            
            
               Euroopan unionin virallinen lehti
            
            
               C 490/51
            
         
      Kanne 15.10.2021 – Troy Chemical Company v. komissio
      (Asia T-662/21)
      (2021/C 490/61)
      Oikeudenkäyntikieli: englanti
      
         Asianosaiset
      
      
         Kantaja: Troy Chemical Company BV (Delft, Alankomaat) (edustajat: asianajajat D. Abrahams, Ł. Gorywoda ja Z. Romata)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 5.8.2021 tekemän päätöksen C(2021) 5968 final, jolla osittain evättiin oikeus tutustua kantajan asetuksen (EY) N:o 1049/2001 (1) nojalla kokonaisuudessaan pyytämiin asiakirjoihin
               
            
                  —
               
               
                  hyväksymään pyynnön asian käsittelemisestä nopeutetussa menettelyssä unionin yleisen tuomioistuimen työjärjestyksen 151 ja 152 artiklan nojalla
               
            
                  —
               
               
                  toteuttamaan kaikki muut tai täydentävät toimenpiteet, jotka se katsoo tarpeellisiksi
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen, jonka mukaan vastaaja rikkoi asetuksen (EY) N:o 1049/2001 4 artiklan 2 kohdan toista luetelmakohtaa, mikä merkitsee sekä ”olennaisen menettelymääräyksen” rikkomista että ”oikeusvaltioperiaatteen” loukkaamista. Kantaja väittää, että esillä olevan asian tosiseikat eivät oikeuta vapautuksia, joihin vastaaja vetoaa evätessään pyydettyjen asiakirjojen poistettujen osien sisältämien tietojen ilmaisemisen, ja että lainsäädäntömenettelyn läpinäkyvyyden ja avoimuuden ylivoimainen yleinen etu joka tapauksessa puoltaa kantajan pyytämien asiakirjojen sisältämien kaikkien tietojen ilmaisemista.
      
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43–48).